**Ján Markoš** (\* 2. júl 1985, Banská Bystrica) je slovenský šachový veľmajster. FIDE ELO rating má 2 602, zatiaľ najvyššie (august 2014).

Markoš sa naučil hrať šachy od sestry, keď mal 6 rokov. Trénovali ho Štefan Blaho, Róbert Tibenský a veľmajster Ľubomír Ftáčnik. Vyštudoval filozofiu a evanjelickú teológiu na Karlovej univerzite v Prahe. V roku 1997 sa stal v Žiline majstrom Slovenska do 12 rokov, následne aj do 14 a do 16 rokov. V roku 2000 v Chalkidiki sa stal majstrom Európy juniorov do 16 rokov, úspechom bolo aj víťazstvo na otvorených majstrovstvách SR vo Zvolene. Titul medzinárodného majstra získal v roku 2001.

V roku 2003 bol majstrom Slovenska, v roku 2006 v Banskej Štiavnici bol iba na Sonneborn druhý za Tomašom Petríkom, 2007 taktiež druhý za Movsesianom.

Hral za Slovensko na štyroch olympiádach, aj na 38. Šachovej olympiáde 2008 v Drážďanoch a 2010 v Chanty Mansijsku. Reprezentoval aj na Majstrovstvách Európy družstiev v r. 2001 v Leóne. Slovenskú ligovú súťaž hrá za Reinter Snina, českú za Novoborský ŠK (predtým Zlín), nemeckú Bundesligu za SF Berlin (predtým Bindlach), rakúsku za Lackenbach (predtým roky za Pamhagen). V roku 2007 získal titul šachového veľmajstra a druhý najvyšší rating na Slovensku. Po odchode Movsesiana je našou jednotkou. V roku 2012 vyhral Medzinárodné majstrovstvá Slovenska v B. Štiavnici aj turnaj v Rige. Jeho najvyššie dosiahnuté ELO je 2602. Hneď potom sa rozhodol skúsiť profesiu pedagóga.

Napísal knihu o Kráľovskej indickej obrane (K.I.D.). Pravidelne prispieva do časopisu Moderný šach. Svoje články a analýzy často publikuje aj na internete. Dobrú odozvu majú jeho príspevky na novoborskom šachovom serveri a pravidelne prispieva do spravodajstva servera *HrajSach.sk*. Jeho ďalšia kniha Pod hladinou získala prestížnu cenu Kniha roka od Anglickej šachovej federácie. Jej predchádzajúcimi laureátmi boli Garri Kasparov či Judit Polgárová. Spoluzakladal Sokratov inštitút, ktorý aj štyri roky viedol. Vedie tiež kurzy kritického myslenia, kurzy pre manažérov s názvom *Rozhoduj sa ako šachový veľmajster* alebo online šachový kurz na serveri Kurzona.

Je autorom bestselleru knižnej edície Denníka N *Sila rozumu v bláznivej dobe - manuál kritického myslenia* (N Press, 2019), knihy *Medzi dobrom a zlom*, ktorá sa venuje etickým dilemám (N Press, 2020) a knihy *Bližšie k sebe*, ktorá vyšla s podtitulom *Hľadanie ľudskosti v dobe médií, technológií a vedy* (N Press, 2021).

Publikácie
----------

* MARKOŠ, Ján. *Beat the KID : Three Lines Against the King's Indian*. Glasgow : Quality Chess, 2008. 191 s. ISBN 978-1-906552-15-2.
* MARKOŠ, Ján. *Pod hladinou : 33 kapitol o tajomstvách šachu*. 1. vyd. České Budějovice : Eliška Richtrová, 2016. 318 s. ISBN 978-80-270-0568-0.
* MARKOŠ, Ján. *Under the Surface*. Glasgow : Quality Chess, 2018. 288 s. ISBN 978-1-78483-048-9.
* MARKOŠ, Ján. *Sila rozumu v bláznivej dobe : manuál kritického myslenia*. 1. vyd. Bratislava : N Press, 2019. 255 s. ISBN 978-80-999250-1-5.
* MARKOŠ, Ján. *Medzi dobrom a zlom : 16 etických dilem pred ktorými raz môžete stáť aj vy*. 1. vyd. Bratislava : N Press, 2020. ISBN 978-80-99925-50-3. S. 312.
* MARKOŠ, Ján. *Bližšie k sebe : Hľadanie ľudskosti v dobe médií, technológií a vedy*. 1. vyd. Bratislava : N Press, 2021. ISBN 978-80-99925-50-3. S. 216.

Referencie
----------

1. 1 2 3  KUŠNIERIK, Juraj. Máš pravdu? Čo to je za hodnota?. *.týždeň* (Bratislava: W PRESS), 2013-03-03. Dostupné online [cit. 2019-07-04]. ISSN 1336-653X.
2. ↑   *Markos, Jan FIDE Chess Profile* [online]. World Chess Federation, [cit. 2019-07-04]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Ján Markoš**

Externé odkazy
--------------

* Profil Jána Markoša na fide.com
* Olympiády Markoša
* Obsah a jedna kapitola Under the surface
* Online kurz šachu od Jána Markoša Archivované 2020-09-22 na Wayback Machine
* Máš pravdu? Čo to je za hodnota? – rozhovor v časopise .týždeň (2013)
* Šach odhalil slabiny stroja aj človeka – rozhovor v denníku Pravda (2016)
* Pravda o mŕtvom manželovi alebo Smieme (občas) klamať? - ukážka z knihy Medzi dobrom a zlom v Denníku N (2020)
* Etické dilemy v časoch korony 4: Hľadanie vinníka - text Jána Markoša v Denníku N (2020)
* Čoho sa chytiť v zóne medzi dobrom a zlom? - rozhovor s Jánom Markošom v denníku Pravda (2020)

  


| * z
* d
* u
Slovenskí šachoví veľmajstri |
| --- |
| 
* Ľubomír Ftáčnik
* Tomáš Likavský
* Mikuláš Maník
* Ján Markoš
* Peter Michalík
* Sergej Movsesjan
* Martin Mrva
* Tomáš Petrík
* Ján Plachetka
* Igor Štohl
* Gennadij Timoščenko

 |

Autoritné údaje: * GND: 1227062265
* ISNI: 0000 0001 0834 6610
* LCCN: nb2010032505
* NK ČR: mzk2017938439
* VIAF: 160835645
* WorldCat: lccn-nb2010032505